ઉલ્લેખનીય છે કે, સેન્સેક્સ શુક્રવારે ૨૦૧૭ના આખરી ટ્રેડિંગ સત્રમાં ૩૪,૦૫૬.૮૩ની નવી ઊંચી સપાટીએ બંધ રહ્યો હતો, જે કેલેન્ડર વર્ષમાં ૨૭.૯ ટકા વૃદ્ધિ દર્શાવે છે. સમાન ગાળામાં નિફ્ટી ૨૮.૬ ટકા વધીને ૧૦,૫૩૦.૭૦ના મથાળે બંધ રહ્યો હતો. ૨૦૧૭ની તુલનામાં ૨૦૧૮માં મધ્યમ વળતરનું કારણે અર્થતંત્રના મોરચે કેટલીક ચિંતા કહી શકાય. મની મેનેજર્સના જણાવ્યા અનુસાર મ્યુ. ફંડના રોકાણ સહિત સ્થાનિક બજારમાં તરલતા ઘણી સારી છે. જોકે, ક્રૂડના વધતા ભાવ સરવેમાં ભાગ લેનારા ૧૯ ટકા નિષ્ણાતોના મતે સૌથી મોટી સમસ્યા છે. ભારત ક્રૂડના વપરાશ માટે મહદ્અંશે આયાત પર આધાર રાખે છે. તેને લીધે રાજકોષીય ખાધ પર દબાણ વધે છે. લગભગ ૧૪ ટકા લોકોએ વધી રહેલા ફુગાવા અને ૧૨ ટકાએ કંપનીઓની નફાવૃદ્ધિમાં રિકવરીના વિલંબને મોટી ચિંતા ગણાવી છે. અન્ય ૧૨ ટકા નિષ્ણાતો રાજકોષીય ખાધમાં સંભવિત વૃદ્ધિને મહત્ત્વનું પરિબળ ગણાવે છે.